SEAT Ibiza

SEAT Ibiza (1984–) er en liten familiebil fra spanske SEAT. Den er navngitt etter den spanske øya Ibiza og var en av fabrikkens første egenutviklede biler etter bruddet med italienske Fiat i 1981 og det nye samarbeidet med tyske Volkswagen AG.

Mk I (typekode 021A; 1984–93, 1.3 millioner solgt) var tegnet av Italdesign utenfor Torino med et 3- og 5-dørs kombi-karosseri konstruert av tyske karmann. Motor og girkasse var mye utviklet av tyske Porsche. Den var noe mindre enn fabrikkens sedanmodell SEAT Málaga, og sponsorbil ved Sommer-OL 1992 i Barcelona, der bilen var produsert, forøvrig samme anlegg som siden 1984 hadde produsert Volkswagen Polo. Fra 1989 ble 90-hesteren også importert til Norge av Møllergruppen.Are Wormnes, Seat klar for Norge i VG den 7. september 1989.

Mk II (6K; 1993–2002, 1.5 mill) var igjen tegnet av Giorgetto Giugiaro og Italdesign, men nå bygget på Volkswagen AG sin plattform A03 med understell og drivlinje herfra, i likhet med Volkswagen Polo.  Den kom som 3- og 5-dørs kombi, mens sedanutgaven het SEAT Córdoba og stasjonsvogna  SEAT Córdoba Vario.  En populær ungdomsbil i mange utstyrsvarianter, deriblant Cupra for rask kjøring.Jogrim Aabakken, Når Porsche blir for dyr  i Dinside.no den 27. oktober 2000. Ibiza var fra 1995 også SEATs bil i Verdensmesterskapet i rally.  Den vant den norske avisen VG sin gruppetest i 1994.Thor Fr. Sundene, Den spanske revolusjon i VG den 23. juni 1994.

Mk III (6L; 2002–08, 1.1 mill.) var basert på PQ24-plattformen fra VAG og tegnet av Walter de Silva som kombi med 3 og 5 dører.  Fra 2002 også laget i tsjekkiske Bratislava.  Import av SEAT Norge ble avsluttet omkring 2003.  Mk III ble av det britiske bilbladet What car? kåret til Årets bil i 2003.Fasten Seat-belt! i VG den 26. januar 2003.  I 2007 meldte Tønsberg Blad at artisten Shakira profilerte Ibiza.Shakira kjører Seat i Tønsbergs Blad den 5. juni 2007.

Mk IV (6J; 2008–17) var tegnet av belgieren Luc Donckerwolle og bygget på VAGs plattform PQ25.  Den kom som 3-dørs kombi, SC (5-dørs kombi) og fra 2020 ST (stasjonsvogn).   Modellen Connect fra 2015 hadde tilkoblinger for smarttelefoner. Den omstilte versjonen av den femte generasjonen av Ibiza presenteres i april 2021.

MK V (6F; 2017–) er en 5-dørs kombi, den første bygget på VAGs MQB-A0 plittofrm og bygget i Martorell utenfor Barcelona og algirske Relizane (provins).Første test ny Seat Ibiza  i det danske bilmagasinet.dk.

 Referanser 

Ibiza
Kategori:Bilmodeller introdusert i 1984